b'\n_START_ARTICLE_\nPilatesas\n_START_PARAGRAPH_\nPilatesas, Pilateso metodas (vok. Pilates) - treniruo\xc4\x8di\xc5\xb3 metodas, jungiantis \xc4\xafvairius ryt\xc5\xb3 (tai\xc4\x8di ir joga) ir vakar\xc5\xb3 kult\xc5\xabr\xc5\xb3 treniravimosi metodus, skirtas lavinti giliuosius k\xc5\xabno raumenis (fitneso metu did\xc5\xbeiausias kr\xc5\xabvis tenka pavir\xc5\xa1iniams). Judesiai atliekami tolygiai, pakartojami minimaliai . Svarbus plasti\xc5\xa1kumas. D\xc4\x97mesys koncentruojamas \xc4\xaf treniruojamus raumenis. Pilates u\xc5\xbesi\xc4\x97mimais gerinamas s\xc4\x85nari\xc5\xb3 paslankumas, rai\xc5\xa1\xc4\x8di\xc5\xb3 elastingumas, raumen\xc5\xb3 balansas. Ugdoma koordinacija bei i\xc5\xa1tverm\xc4\x97. Tinka reabilitacijai po traum\xc5\xb3. Pilateso treniruot\xc4\x97s tinka bet kokio fizinio pasirengimo, \xc4\xafvairaus am\xc5\xbeiaus \xc5\xbemon\xc4\x97ms.\n_START_SECTION_\nIstorija\n_START_PARAGRAPH_\nVokietis D\xc5\xbeozefas Pilatesas (Joseph Hubert Pilates; 1883\xe2\x80\x931967) Pirmojo pasaulinio karo metu buvo internuotas J. Karalyst\xc4\x97je, kur b\xc5\xabdamas silpnos sveikatos ir nor\xc4\x97damas sustipr\xc4\x97ti, suk\xc5\xabr\xc4\x97 savo treniruo\xc4\x8di\xc5\xb3 metodik\xc4\x85 ir pagal j\xc4\x85 intensyviai treniravosi. V\xc4\x97liau jis tapo cirko artistu, gimnastu. B\xc5\xabdamas 70 m. pozuodavo dailininkams, stebino savo jaunatvi\xc5\xa1ku k\xc5\xabnu.'